b'\n_START_ARTICLE_\nFabian Sch\xc3\xa4r\n_START_SECTION_\nSeurajoukkueura\n_START_PARAGRAPH_\nSch\xc3\xa4r on FC Wil 1900:n kasvatti. H\xc3\xa4n edusti seuran toiseksi korkeimmalla sarjatasolla pelaavaa edustusjoukkuetta vuodet 2009\xe2\x80\x932012. Vuonna 2012 Sch\xc3\xa4r siirtyi maan suurimpaan seuraan FC Baseliin. H\xc3\xa4n debytoi kaudella Mestareiden liigassa ja Eurooppa-liigassa, jossa Basel eteni v\xc3\xa4lieriin, sek\xc3\xa4 voitti my\xc3\xb6s maan mestaruuden. Mestaruuden Sch\xc3\xa4r voitti Baselin kanssa my\xc3\xb6s seuraavalla kaudella eli kaudella 2013\xe2\x80\x9314. Kes\xc3\xa4kuussa 2015 h\xc3\xa4n siirtyi TSG 1899 Hoffenheimiin. Kauden 2017\xe2\x80\x932018 Sch\xc3\xa4r pelasi Espanjassa Deportivo La Coru\xc3\xb1an joukkueessa ja vuonna 2018 h\xc3\xa4n siirtyi Englantiin Newcastle Unitediin.\n_START_SECTION_\nMaajoukkueura\n_START_PARAGRAPH_\nSch\xc3\xa4r on edustanut Sveitsi\xc3\xa4 nuorten maajoukkuiessa. H\xc3\xa4n pelasi my\xc3\xb6s vuoden 2012 kes\xc3\xa4olympialaisissa Sveitsin paidassa. Sveitsin jalkapallomaajoukkueessa Sch\xc3\xa4r debytoi vuonna 2013. H\xc3\xa4n kuului p\xc3\xa4\xc3\xa4valmentaja Ottmar Hitzfeldin ryhm\xc3\xa4\xc3\xa4n vuoden 2014 MM-kisoissa. Sch\xc3\xa4r oli turnauksessa kent\xc3\xa4ll\xc3\xa4 kahdessa ottelussa, kun Sveitsi eteni 16 parhaan joukkoon._NEWLINE_H\xc3\xa4net on nimetty Euroopan-mestaruuskilpailujen joukkueeseen vuonna 2016. Mestaruuden ensimm\xc3\xa4isess\xc3\xa4 ottelussa, Albaniaa vastaan, h\xc3\xa4n teki maali. Ottelu loppui Sveitsin voitti 1:0.'